Սանդրո Կիա

**Սանդրո Կիա** (; р.  Ֆլորենցիա), իտալացի մոնումենտալիստ, քանդակագործ և գրաֆիկ XX դարի վերջին երրորդի - XXI դարի սկզբի, «տրանսավանգարդ» շարժման առաջնորդ։

Կոնցեպտուալ և մինիմալիստական արվեստի հակառակորդ լինելով, Կիան 1970-ականների և 80-ականների սահմանագծին առաջ մղվեց որպես տրանսավանգարդի ամենանշանավոր դեմքերից մեկը։ Նման այլ իտալացի պոստմոդեռնիստ նկարիչների՝ ինչպես Ֆրանչեսկո Կլեմենտե, Էնցո Կուկկի, Նիկոլա դե Մարիա (), Սանդրո Կիան շեշտը դնում է նոր կենդանականության, ֆիգուրատիվության, անհատական սկզբի վրա: Այս նկարիչները փորձում են արվեստի մեջ վերադարձնել կորսված հեդոնիզմը, հաճույքի սկզբունքը: Նրանք դավանում են «ամենակերություն»՝ իրենց ստեղծագործության մեջ ազատորեն դիմելով պատկերման հնարքներին և սկզբունքներին, որոնք բնորոշ են ցանկացած ոճի, ցանկացած դարաշրջանի, ցանկացած մշակույթի:

## Կենսագրություն
Սանդրո Կիան ծնվել է Ֆլորենցիայում 1946 թվականին։ Սկզբում սովորել է տեղի Արվեստի ինստիտուտում (, 1962-1967), իսկ այնուհետև Accademia di Belle Arti-ում, նույնպես Ֆլորենցիայում: 1969 թվականին, ուսումն ավարտելուց հետո, շատ է ճամփորդել Հնդկաստանում, Թուրքիայում, ողջ Եվրոպայում, մինչև որ վերջապես 1970 թվականին հաստատվել է Հռոմում:

1980 թվականից հիմնականում ապրել է Նյու Յորքում՝ ժամանակ առ ժամանակ այցելելով իր գինեգործական կալվածքը Մոնտալչինոյում, Սիենայի նահանգում, Տոսկանայում։

Վերջին տարիներին նկարիչն ապրում է հերթականությամբ Մայամիում՝ Ֆլորիդա նահանգ, ԱՄՆ, Հռոմում և Մոնտալչինոյում որտեղ արտադրվում են պրեստիժային գինիներ։

## Ստեղծագործություն
Կիան սկսեց ցուցադրվել դեռ 1970-ականներին, ինչպես հայրենիքում՝ Հռոմում, այնպես էլ Իտալիայից դուրս, աստիճանաբար ձեռք բերելով ավելի պատկերավոր, հուզականորեն հագեցած նկարչական լեզու՝ ի հակադրություն այդ տարիների պատկերասրահներում տիրող սառը վերացականության։

Նկարիչը մշակել է սեփական, հեգնական և ակնարկներով ու հղումներով լի լեզու՝ հանդիսատեսի հիշողության մեջ վերակենդանացնելով և՛ Վերածննդի արվեստը, և՛ XX դարի սկզբի գեղարվեստական հոսանքները։ Կիայի խոշոր ֆորմատի ստեղծագործությունները հաճախ բնակեցված են հերոսական տեսքով տղամարդկային կերպարներով։ Նկարչության մեջ նա կիրառում է հագեցած գունային գամմա, ուժեղ, շարժումով լի տարածական կառուցվածքներ։ Նման հնարքներ նա օգտագործում է նաև մոնումենտալ խճանկարներում և խոշոր բրոնզե ու թրծակավե քանդակներում, որոնք հաճախ ներկված են վառ գույներով կամ էլ զարդարված խճանկարային շարվածքով։

Նա իր նկարչությունը ցուցադրել է միջազգային բիենալեներում՝ Փարիզում, Սան Պաուլոյում և երեք անգամ՝ Վենետիկի բիենալեում։

## Սանդրո Կիայի անհատական ցուցահանդեսները
* 1983 : Ստեդելեկ թանգարան, Ամստերդամ
* 1984 : Մետրոպոլիտեն թանգարան, Նյու Յորք
* 1984, 1992 : Ազգային պատկերասրահ, Բեռլին
* 1984 : Ժամանակակից արվեստի թանգարան, Փարիզ
* 1984 : Դյուսելդորֆի թանգարաններ
* 1991 : Պալացցո Մեդիչի-Ռիկկարդի, Ֆլորենցիա
* 1995 : Վիլլա Մեդիչի, Հռոմ
* 1997 : Պալացցո Ռեալե, Միլան
* 1997 : Բոկա-Ռատոն արվեստի թանգարան, Ֆլորիդա
* 1997 : Սիենայի քաղաքային պատկերասրահ
* 2000 : Արվեստի թանգարան, Ռավեննա
* 2002 : Պալացցո Պիտտի և Ֆլորենցիայի ազգային հնագիտական թանգարան
* 2010 : Գալլերիա Նացիոնալե դի Արտե Մոդեռնա (ԳՆԱՄ), Հռոմ

## Ճանաչում
2005 թվականի մայիսի 17-ին Իտալիայի Հանրապետության նախագահ Կառլո Չամպին Սանդրո Կիային հանձնեց պետական պարգև՝ «Մշակույթի և արվեստի ոլորտում ունեցած վաստակի համար» ոսկե (բարձրագույն աստիճան) մեդալը։

## Թանգարանային հավաքածուներ
* ՄոՄԱ, Նյու Յորք
* Արվեստի ինստիտուտ, Չիկագո
* Գեղարվեստի թանգարան, Բոստոն
* Նյու Օրլեան
* Կիտակյուշու, Ճապոնիա
* Թեյթ պատկերասրահ, Լոնդոն
* Ստեդելիյկ թանգարան, Ամստերդամ, Նիդերլանդներ
* Նոր ազգային պատկերասրահ, Բեռլին
* Արվեստի թանգարան, Բազել, Շվեյցարիա
* Կերպարվեստի թանգարան, Թել-Ավիվ, Իսրայել
* Իտալիայի Սենատ, Պալացցո Մադամա, Հռոմ
* Ռիվոլի ամրոց, Ժամանակակից արվեստի թանգարան (), Թուրին նահանգ
*«Materdei», Քաղաքային մետրոյի կայարան, , Նեապոլ, Իտալիա

## Նկարներ համացանցում
* ''Живопись разных лет'' '''''на персональном сайте С. Киа'''''
* Настенная роспись в ресторане Палио / Palio Restaurant. Нью-Йорк
* Без названия, 2001 терракота и мозаика 36.5 × 40.5 × 20 см
* ''13 работ (живопись, графика) на'' '''''TheArtStack.com'''''
* Художник С. Киа в своей мастерской за работой

## Գրականություն
* 
* 
* 
* 
* 
* 

## Ծանոթագրություն

## Արտաքին հղումներ

* Сандро Киа на сайте галереи Тейт
* Биография художника на его персональном сайте
* Gallerix.ru
* ArtPrice.com